Diari Oficial de la Generalitat Valenciana


Sumari del DOGV 8324, del 25-06-2018 (2018/6154)

Extracte de la Resolució de 20 de juny de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen per a l'exercici 2018 subvencions destinades al finançament de plans de formació per al personal de l'Administració Local de la Comunitat Valenciana en el marc de l'Acord de Formació per a l'Ús de les Administracions Públiques (AFEDAP).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8324

Data del DOGV
:   25-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6154


Data del document
:   20-06-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Extracte

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * ajuda pública

Extracte de la Resolució de 20 de juny de 2018, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen per a l'exercici 2018 subvencions destinades al finançament de plans de formació per al personal de l'Administració Local de la Comunitat Valenciana en el marc de l'Acord de Formació per a l'Ús de les Administracions Públiques (AFEDAP). [2018/6154]  
  
  
BDNS (identif.): 405033.  
De conformitat amb el que preveuen els articles 17.3.b i 20.8.a de la Llei 38/2006, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions   
http://www.pap.minhap.gob.es/bdnstrans/index  
  
Primer. Beneficiaris  
Podran ser beneficiaris els establits en l'article 3 de l'Ordre 3/2014, de 24 de febrer, de la Conselleria d'Hisenda i Administració Pública, per la qual s'estableixen les bases reguladores de la concessió de subvencions destinades al finançament de plans de formació de les entitats locals (d'ara en avant Ordre 3/2014).  
  
Segon. Objecte  
Mitjançant aquesta resolució es convoquen per a l'any 2018 les ajudes destinades al finançament de plans de formació per a l'ocupació promoguda per les entitats locals de la Comunitat Valenciana, la Federació Valenciana de Municipis i Províncies, la federacions o associacions d'entitats locals, en el marc de l'Acord de formació per a l'ocupació de les administracions públiques (AFEDAP) i d'acord amb les bases reguladors aprovades mitjançant l'Ordre 3/2014, de 24 de febrer  
  
Tercer. Bases reguladores  
L'ordre per la qual s'aproven les bases reguladores de la concessió de subvencions d'aquesta convocatòria es pot consultar en la següent web http://www.ivap.gva.es/administracion-local  
  
Quart. Finançament  
1. El finançament de les ajudes previstes en aquesta resolució s'imputarà als conceptes pressupostaris 41.46.28.483.25.6, línia S7380000 del programa Formació i estudis de la Direcció General de Funció Pública de la Conselleria de Justícia, Administració Pública, Reformes Democràtiques i Llibertats Públiques per a l'exercici 2018.  
2. La quantia màxima de les ajudes convocades ascendeix a 902.000 euros, condicionada a l'existència de crèdit adequat i suficient en el moment de la resolució de concessió. No obstant això, aquesta quantitat es podrà veure incrementada amb una quantia addicional en els supòsits que preveu l'article 58 del Reglament General de Subvencions, i la seua aplicació a aquestes ajudes no precisarà de nova convocatòria sempre que la disponibilitat es produïsca en un moment anterior a la resolució de la concessió d'aquestes.  
  
Cinqué. Forma i termini de presentació de sol·licituds  
1. Les sol·licituds s'ompliran i presentaran de forma electrònica a través de la pàgina web de l'IVAP http://www.ivap.gva.es a través de la icona «Promotors de formació Administració local», per a la qual cosa és necessari que el promotor estiga prèviament registrat en el portal.  
  
2. El termini de presentació de sol·licituds serà de trenta dies naturals comptat des de l'endemà de la publicació d'aquesta resolució en el Diari Oficial de la Generalitat Valenciana (DOGV).  
  
València, 20 de juny de 2018.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.